Selles suhtes oli üleilmses neonatsiliikumises omaette erandiks hiljem AIDS-i surnud Michael Kühnen. Too nägi välja nagu tõeline Hitlerjugendi instruktor, juuksesalgu, lipsu, triiksärgi ja kogu muu regaaliaga, ning kuulutas oma homoseksuaalust avalikult. Kühnen suutis ennast nii prominentsele positsioonile üles töötada, et tema mitte-aarialik seksuaalne orientatsioon teda kõigutada ei suutnud. Isegi enam, Kühnen püüdis homoseksuaalsust neonatside ridades legaliseerida, väites oma ringkirjades ja esseedes, et eelarvamused homode vastu on vaid juudi-kristlik valehäbi millele tõelised patrioodid ja valge ülemvõimu eest võitlejad peaks üle parda heitma.